Limasolgo inauteriak

thumb|360px|Limasolgo inauterietako mozorroak
**Limasolgo inauteriak** (, *Karnaváli Lemesoú*) Limasol hirian urtero ospatzen den jaialdi entzutetsua da, Zipreko inauteri ezagunenak ezezik mundu osoko aipagarrienetakoak ere badira.

Garizuma aldia baino 12 egun lehenago hasten da, Aste Santu ortodoxoa baino 50 egun lehenago, eta 10 egun irauten ditu. Inauteriak desfile handi batekin amaitzen dira, Inauteri igandean.

## Historia 
250px|eskuinera|thumb
Erritual paganoek sorturiko ohitura zaharra bada ere gaur egun aisialdi jaialdi erraldoia da. Limasoldarrek diotenez ondare helenistikoa da, Dioniso ardo eta gozamenaren jainkoaren omenezko antzinako greziar jaialdian omen du jatorria.

Edozein modutan ere, aurkituriko aipamen zaharrena Nеоphitos Egklistosek idatzitakoa da eta zipretarrak idolatriaz eta atzerriko ohiturak onartzeaz salatzen ditu. Bigarren aipamena Christophor Furkher Nirenbergena da, Zipren 1566an egon zen bidaiariarena, eta hau harrituta gelditu zen Limasolgo inauteriekin. Hiriko nobleek antolatzen zituztela esan zuen eta jende andanak dantza eta abestu egiten zutela eta giro itzela egoten zela.

## Gizartean duen garrantzia 
250px|eskuinera|thumb
Zipreren bilakaera politikoa eta ekonomikoa gorabeheratsua izan da XIX. mendearen amaieratik gaur egunera, baina 1890tik aurrera inauteriak beti ospatu izan dira, izan ere zipretarrek beren fedea eta baikortasuna azaltzeko aukera gisa hartzen baitute udaberriro.

## Egitaraua 
250px|thumb|Desfile nagusia Makarios III.aren etorbidean.
### Lehenengo astea 
Ostegun batez hasten da jaialdia, Errege edo Erreginaren aurkezpenarekin. Herria erabat apaintzen da eta prozesio luze baten ondoren Tsirion Estadioan haurren mozorro lehiaketa izaten da. Aurreneko aste horren ezizena *Kreatini* ("Haragiaren astea") da, izan ere Garizumaren aurretik haragia jateko aprobetxatzen baita. Aurreneko egun hori *Tsiknopempti* ("kirats osteguna") da, alde zaharreko kaleetan arkume eta txerrikiak erromeroz sukaldatuaren usainak nahasten baitira.

### Bigarren astea 
Bigarren asteko protagonista gazta izaten da, horregatik *Tyrini* ezizena du, "gaztaren astea". Astearen amaieran aipaturiko desfile handia ospatzen da Makarios III.aren etorbidean.

### Besterik 
Inauteriek dirauten artean hotel, elkarte eta tabernek mozorro festak antolatzen dituzte. Pailazoak, cowboyak, piratak, dragoiak, antzinako greziarrak, gurutzatuak eta hauekin batera urte hortako pertsonai esanguratsuak eta pop eta zinema izarrak ikusten dira edonon.

## Arauak 
2015ean hainbat taldek istiluak eragin zituzten kaleetan eta honen ondorioz polizia kopurua handitzeaz gain arau berriak ezarri zituen Limasolgo udalak:
* Talde bakoitzaren kopurua 500 partehartzailetara mugatuta dago.
* Alkohol kopuru handiak ekiditen da.
* DJ-rik ezin da egon karrozatan.
* Musika zabaltzea debekaturik dago.
* Bozgorailuak irrati-sekuentziekin sinkronizatu behar dira.

## Iruditegia 

Irudi:Carnival in Limassol 2014 (12888050564).jpg
Irudi:Carnival in Limassol 2014 (12888019003).jpg
Irudi:Carnival in Limassol 2014 (12889726073).jpg
Irudi:Carnival in Limassol 2014 (12888009175).jpg
Irudi:Carnival in Limassol 2014 (12888385765).jpg

## Erreferentziak 
## Kanpo estekak